REFERAT af 10. møde – referent Jan Jensen

Mødedato: Den 10. juni 2021

Mødested: Sejlklubben Snekken

Til stede:

Brian Jensen, havnefoged

Jens Larsen, erhvervsdrivende

Jens Beck Lauridsen

Flemming Larsen, Sejlklubben Snekken

Jan Jensen, Sejlklubben Snekken

Afbud:

Jan Nielsen, Svømmeklubben

Merete Rudolfsen, Søspejderne

Mødet startede med at ønske den nye havnefoged velkommen i det lokale havneudvalg.

Dagsorden:

1. Godkendelse af dagsorden

Dagsorden godkendt.

2. Nyt fra havnefogden

- Der er 20 på venteliste til bådepladser i Nordhavnen.

- Renovationsselskabet er op til flere gange blevet bedt om at tømme flaskekontaineren ved sejlklubben.

- Bådoptagning til efteråret vil blive i et samarbejde med sejlklubben og vognmanden. Her planlægges optagning og placering af bådene på hele havnens areal.

- Afmærkningen i sejlrenden ind til havnen vil snarest blive justeret.

- Kajak- og Roklubben efterlyste et offentligt toiletforhold ved deres klubhus. Eventuelt med en toiletvogn.

- Der vil blive strammet op om parkeringsforholdene på hele havneområdet. Især på Den røde Løber og Camperpladserne.

- En tømningsplads for autocamperne undersøges, om der er mulighed for etablering på de nuværende pladser, hvor der allerede er etableret en kloakbrønd.

3. Status for anvendelse af midler stillet til rådighed for udvalget

Inden for budgettet skulle vi få samme beløb stillet tilrådighed igen i år.

4. Status på bestillinger fra efteråret, herunder blandt andet placering af nye bagagevogne, nye borde/bænkesæt og grillpladser.

5. Høringer vedr. byggerier i Nordhavnen

Udvalget har haft to byggesager i høring, et om Sejlklubben Snekkens nye klubhus og et om ombygningning af ishuset ”Tyttes Pølser”. Det blev bemærket at sejlklubben afventer start på nedrivning. Tyttes Pølsers hus var stort set færdigt.

6. Orientering om undersøgelse af ideen til ”lille strand” ved Kajak- og Roklubben

Det blev oplyst at kommunen havde kompliceret sagen så meget at man nok måtte forvente at opgive den i denne omgang og afvente implementeringen af udviklingsplanen for Nordhavnen.

7. Orientering om stort svømmestævne den 19. juni 2021

Svømmeklubben har oplyst at stævnet er aflyst på grund af Coronarestriktionernes sene ophævelse var det ikke muligt at færdiggøre planlægningen.

8. Eventuelt

Ingen emner